**Luigi Luca Gargano** (s. 24. helmikuuta 1973) on suomalais-italialainen muusikko ja radiotoimittaja.

Gargano on asunut lapsena sekä Suomessa että Italiassa. Hän on työskennellyt mm. Radio Cityssä ja Radiomafiassa. Helsingin yliopistossa hän on opiskellut italiaa ja yleistä kielitiedettä. Lisäksi Gargano on soittanut yhtyeissä ja järjestänyt klubitapahtumia.

Luca Gargano on lapsille suunnatun nettiradion Lasten oman radion perustaja ja pyörittäjä.

Ura
---

Garganolla on ollut useita eri yhtyeitä, joita hän on kirjoittanut kappaleita. Hän esiintyy laulajana muun muassa Koiton Laulu -kuorossa, Kalkutan konepajassa ja omissa soolokokoonpanoissa. Ensimmäinen varsinainen keikka oman Anxiety-heviyhtyeen kanssa oli 15-vuotiaana. 

Vuonna 1993 syntyi ensimmäinen suomenkielinen kappale "Enkeli". Samana vuonna julkaistiin *Pepe's Place* -musikaalilevy. Seuraavana vuonna julkaistiin Sister Moon -yhtyeen omakustannelevy. Lisäksi Luca oli mukana *Dizlans*-musikaalissa. "Enkeli"-kappaleen lisäksi Gargano on julkaissut pari demoa Luca-nimellä.

Vuonna 1997 Gargano perusti Spumanti-yhtyeen ja sen ensimmäinen EP-levy ilmestyi samana vuonna. Spumanti julkaisi viimeiset kappaleet vuonna 2001. Morris- ja Helsten-yhtyeiden kanssa syntyi muutama omakustanne.

Gargano on ollut laulajana Kalkutan konepajassa vuosina 2004–2006. Kalkutan konepajaan hän palasi kuitenkin vuonna 2013 muutaman vuoden hiljaiselon jälkeen. Kalkutan konepaja julkaisi Mikseri.netissä eri kappaleita vuosina 2004–2006, joilla Garganon laulaa.

### Yhteistyö Ari Koivusen kanssa

Gargano soitti rytmikitaraa Ari Koivusen yhtyeessä. Ari Koivunen ja Gargano olivat entuudestaan tuttuja toisilleen ja Garganon perustama Cheat Code -yhtye muuttui Koivusen yhtyeeksi tämän voitettua Idols-kilpailun 2007. Koivunen ja Gargano ovat tehneet duokeikkoja.

Gargano ja hänen veljensä olivat myös mukana Ari Koivusen levyillä.

Gargano perusti vuonna 2008 Spumanti Crush -yhtyeen, jonka ensimmäinen EP ilmestyi samana vuonna. Myöhemmin Spumanti Crush -nimi jäi pois ja yhtye esiintyy nykykokoonpanossaan nimellä Luca Gargano.

### Soolouraa ja bilebändejä

Luca Garganon debyyttialbumi *Look Back in Laughter* julkaistiin 1. syyskuuta 2010. Levyillä sekä keikoilla soittivat Toni Lunden kitaroita, Jukka Jylli bassoa, Santeri Saksala rumpuja ja Mikko Ojanen koskettimia.

Lisäksi Gargano on esittänyt italiankielistä musiikkia Katri Silolahden sekä Luca Gargano e la sua Rhythm Music Orchestran kanssa.

Gargano on myös esittänyt rock-klassikoita Bjarki Kaikumon kanssa.

### Koskelainen syntyy

Vuonna 2011 Gargano ryhtyi luomaan alter ego -hahmoa, joka sai nimekseen Koskelainen. Koskelainen esiintyi akustisesti sekä koneiden kanssa ja julkaisi kolme EP:tä. Samalla hän valmisteli uutta englanninkielistä musiikkia. Tammikuussa 2012 Gargano toimi taiteellisena tuottajana ja kapellimestarina *Yksi päivä lisää* -musikaalissa Porvoossa.

2. marraskuuta 2012 ilmestyi Koskelainen-taiteilijanimellä julkaistu suomenkielinen popalbumi *Bola Bola*.

Koskelainen perusti Iskelmäkerho-yhtyeen, joka esitti omien biisien lisäksi myös käännösiskelmiä, rockklassikoita, bilebiisejä sekä iskusävelmiä. Yhtyeessä on lisäksi vieraillut myös Ann Charlotte joillakin keikoilla.. Lisäksi Koskelainen on esiintynyt soolona.

### 2013–

Gargano on tehnyt vuodesta 2012 lähtien Ann Charlotten kanssa duokeikkoja.

Garganon ohjelmistoon on kuulunut omien kappaleiden lisäksi Lucio Battistin, Vasco Rossin, Jovanottin ja Bigmenin musiikkia. 

31. tammikuuta 2014 ilmestyi Garganon single "Kites & Bubbles", jossa lauletaan englanniksi ja italiaksi.

Maaliskuussa 2014 Luca Gargano aloitti työn Helsingin On The Rocksin ohjelmapäällikkönä.

Nykyään Luca toimii myös tuottajana KWC-karaokekilpailussa ja sisältövastaavaana Singa-karaokepalvelussa.

Soolotuotanto
-------------

### Albumit

* Look back in laughter (2010)
* Koskelainen: Bola Bola (2012)
* Koskelainen: Luova iltapäivä (2017)
* Koskelainen: Tunnissa kului kymmenen vuotta (2021)
* New Beginnings (2023)

### Singlet

* Around the sun (2010)
* A Postcard to Ava Jacks (2011)
* Kites & Bubbles (2014)
* Koskelainen: Herää (2014)
* Koskelainen: Viini (2017)
* Starlight (2020) yhdessä Astrid Nicolen kanssa
* No Tengo (2021) yhdessä Astrid Nicolen kanssa
* Koskelainen: Point of no return (2021)
* Summerheat (EP) (2021)
* I Want You (2023)
* New Beginnings (2023)
* Love Can Wait (2023)

Lähteet
-------

1. ↑  Ari Koivunen & Luca Gargano Duo – Tietoja *Facebook*. Viitattu 25.1.2014.
2. ↑  Luca Gargano Radiomafia.  Arkistoitu 30.4.2011. Viitattu 31.7.2013.
3. 1 2  Luca Gargano, radioäänestä muusikoksi Rumba. Viitattu 22.09.2010.
4. 1 2  Luga Gargano - Fono.fi Yle.
5. ↑  Kalkutan konepaja - tarina *40hz.com*.  Arkistoitu 9.8.2013. Viitattu 21.1.2014.
6. ↑  Ari Koivusen esittely DragonWhiten sivuilla *dragonwhite.com*.  Arkistoitu 25.2.2014. Viitattu 11.2.2014.
7. ↑  Luga Gargano - pitkä tarina *lucagargano.com*.  Arkistoitu 1.2.2014. Viitattu 21.1.2014.
8. 1 2  Kontufestari 2013 - Artistiesittelyt *alueportaali.net*.  Arkistoitu 8.3.2014. Viitattu 11.2.2014.
9. ↑  Art goes Kapakka - Luga Gargano&Katri Silolahti duo *artgoeskapakka.fi*.  Arkistoitu 22.2.2014. Viitattu 11.2.2014.
10. ↑  Luga Gargano&Bjarki Kaikumo duo *samagency.fi*.
11. ↑  YPL – esiintyy ylpeänä *Asta OPOn ajatuksia*.  24.1.2012. Viitattu 25.1.2014.
12. 1 2  Bola Bola ilmestyy 2.11.2012 *Luca Garganon verkkosivut*.  21.10.2012. Viitattu 25.1.2014. [vanhentunut linkki]
13. ↑  Koskelaisen iskelmäkerho *Buukkaa bändi-palvelu / Band Bookers Oy*.
14. ↑  Ann Charlotte duokeikoille *Event Bank Finland*.  21.11.2013.  Arkistoitu 22.2.2014. Viitattu 11.2.2014.
15. 1 2  Luca Garganon esittely *Luca Gargano*.
16. ↑
17. ↑
18. ↑  KWC - Yhteystiedot *kwc.fi*.  Arkistoitu 26.7.2020. Viitattu 25.4.2020.
19. ↑  Suomessa eletään uutta karaokebuumia – Olavi Tanttu, 19, käy kavereiden kanssa laulamassa lähes joka viikko *Yle.fi*.  12.1.2020. Viitattu 25.4.2020.

Aiheesta muualla
----------------

* Kuvia tai muita tiedostoja aiheesta **Luca Gargano** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |